Gewoane swevelkopke

De gewoane swevelkop (Hypholoma fasciculare, earder ek: Psilocybe fascicularis) is in giftige poddestoel, dy't ta de famylje Strophariaceae heart en yn ús kontrijen ien fan 'e meast foarkommende poddestuollen is.

 Beskriuwing 
De hoed hat in diameter fan 2 oant 6 sm en in swevelgiele mei in donkerder, faak roestread of oranjebrún sintrum. Oan 'e râne fan 'e hoed sitte faak donkerbrune skobkes of felumresten. De foarm is ynearsten bolfoarmich, letter platter mei in bultsje yn 'e midden of somtiden in dûk. De plaatsjes steane tich op inoar en binne ynearsten gieleftich, dan grieneftich en lang om let oliifbrún. De spoaren binne poarperbrún fan kleur.

Gewoane swevelkopkes ha in 3 oant 10 sm lange en 4 oant 10 mmm dikke stâl mei in swakke ringsône. De stâl is fierder yn 'e regel oeral like dik of wurdt nei boppe smeller. De kleur is swevelgiel en oan 'e basis oranjebrún. Fan binnen is de stâl hol.   

De gewoane swevelkop wurdt gau betiizge mei de ytbere dinneswevelkop (Hypholoma capnoides) en it stobbeswamke (Kuehneromyces mutabilis).

 Fersprieding 
De soarte hat in grutte fersprieding yn Noard-Europa en Noard-Amerika. Der binne ek waarnimmingen bekend út Iran en yn it easten fan Turkije. Yn Nederlân is it in tige soad foarkommende soarte en neffens de Fryske natoergids fan Sake Roodbergen is it yn Fryslân de meast foarkommende poddestoel. De poddestoel komt yn 'e maitiid oant de lette hjerst foar en groeit yn tichte groepen oan 'e foet fan leaf- of nullebeammen yn bosken en parken. It gewoane swevelkopke is in saprofyt en hiel faak binne se yn grutte groepen op dea hout te sjen. 

 Ytberens 
De gewoane swevelkop is tige giftich en dus net ytber. Nei it iten ûnsteane nei 5 oant 10 oeren klachten lykas diarree, mislikens, spuie en der hinne falle. Ek binne der gefallen fan in minder sicht en ferlamming. Nei in pear dagen ferdwine de klachten wer. De smaak fan  'e gewoane swevelkop is bitter. 

 Bûtenlânske nammen 
 Dútsk: Grünblättriger Schwefelkopf
 Frânsk: Hypholome en touffe, Agaric doré
 Ingelsk: Sulphur tuft
 Italjaansk: Ifoloma fasiculato
 Nederlânsk: Gewoon Zwavelkopje

 Keppeling om utens 
 SoortenBank.nl beskriuwings en ôfbylden

Kategory:Poddestoel
Kategory:Skimmelsoarte
Kategory:Kopergrienswameftige
Kategory:Lânseigen skimmel yn Belgje
Kategory:Lânseigen skimmel yn Denemark
Kategory:Lânseigen skimmel yn Dútslân
Kategory:Lânseigen skimmel yn Eastenryk
Kategory:Lânseigen skimmel yn Estlân
Kategory:Lânseigen skimmel yn Finlân
Kategory:Lânseigen skimmel yn Frankryk
Kategory:Lânseigen skimmel yn Fryslân
Kategory:Lânseigen skimmel yn Guernsey
Kategory:Lânseigen skimmel yn Hongarije
Kategory:Lânseigen skimmel yn Ierlân
Kategory:Lânseigen skimmel yn Ingelân 
Kategory:Lânseigen skimmel yn Yslân
Kategory:Lânseigen skimmel yn Itaalje
Kategory:Lânseigen skimmel yn Jeropeesk Ruslân
Kategory:Lânseigen skimmel yn Jersey 
Kategory:Lânseigen skimmel yn Letlân 
Kategory:Lânseigen skimmel yn Lychtenstein
Kategory:Lânseigen skimmel yn Litouwen
Kategory:Lânseigen skimmel yn Lúksemboarch (lân)
Kategory:Lânseigen skimmel yn Man
Kategory:Lânseigen skimmel yn Nederlân
Kategory:Lânseigen skimmel yn Noard-Ierlân
Kategory:Lânseigen skimmel yn Noarwegen 
Kategory:Lânseigen skimmel yn de Oekraïne
Kategory:Lânseigen skimmel yn Poalen
Kategory:Lânseigen skimmel yn Roemeenje
Kategory:Lânseigen skimmel yn Skotlân
Kategory:Lânseigen skimmel yn Slowakije
Kategory:Lânseigen skimmel yn Sweden
Kategory:Lânseigen skimmel yn Switserlân
Kategory:Lânseigen skimmel yn Tsjechje
Kategory:Lânseigen skimmel yn Turkije
Kategory:Lânseigen skimmel yn Wales
Kategory:Lânseigen skimmel yn Wyt-Ruslân
Kategory:Lânseigen skimmel yn Alaska
Kategory:Lânseigen skimmel yn de Feriene Steaten
Kategory:Lânseigen skimmel yn Iran
Kategory:Lânseigen skimmel yn Kanada
Kategory:Lânseigen skimmel yn Meksiko
Kategory:Eksoat yn Argentynje
Kategory:Eksoat yn Austraalje
Kategory:Eksoat yn Japan
Kategory:Eksoat yn Nij-Seelân